Diari Oficial de la Generalitat Valenciana


Sumari del DOGV 9321, del 20-04-2022 (2022/3350)

ORDRE 4/2022, de 13 d' abril de 2022, de la consellera d'Innovació, Universitats, Ciència i Societat Digital, per la qual es nomenen Lea Olcina Botella i Vicente Julián Fernández vocals del Consell Social de la Universitat Politècnica de València
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9321

Data del DOGV
:   20-04-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/3350


Data del document
:   13-04-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Ordre

Descriptors 

:   * Conselleria d'Innovació, Universitats, Ciència i Societat Digital
    * Consell Social d'Universitats
    * Universitat Politècnica de València

ORDRE 4/2022, de 13 d' abril de 2022, de la consellera d'Innovació, Universitats, Ciència i Societat Digital, per la qual es nomenen Lea Olcina Botella i Vicente Julián Fernández vocals del Consell Social de la Universitat Politècnica de València [2022/3350]  
La Llei orgànica 6/2001, de 21 de desembre, d'universitats, assigna a les comunitats autònomes la competència per a regular la composició i les funcions del Consell Social i la designació dels membres no acadèmics d'aquest entre personalitats de la vida cultural, professional, econòmica, laboral i social.  
La Llei 2/2003, de 28 de gener, de la Generalitat, de consells socials de les universitats públiques valencianes, en regula, en l'article 5, la composició i estableix en l'apartat tres els vocals no nats en representació del consell de govern de la universitat.  
Mitjançant l'Ordre 26/2018, de 18 de juny, del conseller d'Educació, Investigació, Cultura i Esport (DOGV núm. 8328, de 29.06.2018), es va nomenar Olaya Martínez Piera en representació del personal d'administració i serveis, i mitjançant l'Ordre 3/2021, de 8 de març, de la consellera d'Innovació, Universitats, Ciència i Societat Digital (DOGV núm. 9041, de 15.03.2021), es va nomenar Victor Manuel Pittaluga Pérez en representació de l'alumnat, tots dos com a vocals en el Consell Social de la Universitat Politècnica de València.  
  
El Consell de Govern de la Universitat Politècnica de València, en la sessió de 3 de febrer de 2022, ha designat com a representants del Consell de Govern en el Consell Social Lea Olcina Botella, en representació de l'alumnat, en substitució de Víctor Manuel Pittaluga Pérez, i Vicente Julián Fernández, en representació del personal d'administració i serveis, en substitució d'Olaya Martínez Piera.  
Vist el que s'ha exposat, d'acord amb els articles 5 i 6 de la Llei 2/2003, de 28 de gener, de consells socials de les universitats públiques valencianes, i la proposta de la directora general d'Universitats, i d'acord amb aquesta, per raó de les atribucions que em confereix l'article 28 de la Llei 5/1983, de 30 de desembre, del Consell  
  
  
  
ORDENE  
  
Primer  
Nomenar vocals del Consell Social de la Universitat Politècnica de València:  
- Lea Olcina Botella, en representació de l'estudiantat, en substitució de Víctor Manuel Pittaluga Pérez.  
- Vicente Julián Fernández, en representació del personal d'administració i serveis, en substitució d'Olaya Martínez Piera.  
  
Segon  
Aquesta ordre entrarà en vigor el dia de la publicació en el Diari Oficial de la Generalitat Valenciana.  
  
D'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, aquesta ordre, que posa fi en la via administrativa, pot ser recorreguda potestativament en reposició o bé es pot interposar directament recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició ha d'interposar-se davant la consellera d'Innovació, Universitats, Ciència i Societat Digital en el termini d'un mes comptador des de l'endemà de ser publicada en el Diari Oficial de la Generalitat Valenciana.  
b) El recurs contenciós administratiu ha d'interposar-se davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de ser publicada en el Diari Oficial de la Generalitat Valenciana.  
  
Alacant, 13 d'abril de 2022  
  
La consellera d'Innovació, Universitats,   
Ciència i Societat Digital,  
Carolina Pascual Villalobos